Поллард, Джим
Джеймс Клиффорд «Джим» Поллард (; 1922 шеран 9 июлехь, Окленд, Калифорни, АЦШ — 1993 шеран 22 январехь, Стоктон, Калифорни, АЦШ) — америкин профессионалан баскетболхо а, тренер а. «Миннеаполис Лейкерс» йукъахь хьалхий-тӀаьхьий кхаа шарахь хилира КъБЛ чемпион, АБА, НБА, иза кхоллайелира хьалхара ши лига цхьаьнакхетаран жамӀехь (йерриг цуьнан йалх титул). 1941/1942 шеран NCAA чемпион «Стэнфорд Индианс» командин йукъахь. 1978 шарахь дуьйна баскетболан сийлаллин залан декъахо.

Биографи 
Поллард левзина Стэнфордан университетан баскетболан командехь, хилла 1942 шеран чемпионийн хӀоттаман коьртачех цхьаъ ловзархо, оцу шарахь Стэнфордо йаьккхира NCAA чемпионат. Амма цамгар бахьнехь Джеймсан дийзира финалан матч ца ловзуш йита. Дуьненан шолгӀа тӀом болуш Поллард левзира тайп-тайпана тӀеман баскетболан командашкахь, уьш левзира Аламидера Гонолулу кхаччалц. ТӀом чекхбаларца иза левзира «Сан-Диего Донс» а, «Окленд Биттнерс» а командашкахь. КъБАхь Поллард лорура шен заманан кхоссавала хьуьнар долу дикачу форвардех цхьаъ. Тренировкашкахь Джима сих-сиха йора гӀуда кхуссу сиз тӀера слэм-данкаш, иза бахьнехь харц цӀе йелла «The Kangaroo Kid».

«Миннеаполис Лейкерс» йукъахь Поллард левзира Майкен Джорджца а, Миккелсен Вернца а цхьаьна, уьш лорура уггаре дика тӀелатаран уьйр баскетболан исторехь. Командица цхьаьна Поллард 5-зза КъБА чемпион хилла.

1955 шарахь Полларда чекхйаьккхира ловзархочун карьера, тӀаккха 1955 – 1958 шерашкахь куьйгалла дира Ла Саллан университетан командина. 1960 шарахь цуо куьйгалла дира «Миннеаполис Лейкерсан», 1961 – 1962 шерашкахь — «Чикаго Пэкерсан», 1967 - 1968 шерашкахь — «Миннесота Маскисан», 1968 – 1969 шерашкахь — Америкин баскетболан ассоциацин «Майами Флоридиансан».

1978 шарахь Поллард хаьржира баскетболан сийлаллин зал йукъа. Иза кхин а хабржина Бэй Ареин сийлаллин зале а, Стэнфорда сийлаллин зале а, Pac-10 сийн зале а.

Статистика

КъБАра статистика

Билгалдахарш

Хьажоргаш 
 Профиль на сайте Зала славы баскетбола

АЦШ баскетболхой
«Стэнфорд Кардинал» (баскетбол) ловзархой
«Миннеаполис Лейкерс» ловзархой
АЦШ баскетболан тренераш
«Лос-Анджелес Лейкерс» тренераш
«Вашингтон Уизардс» тренераш
Баскетболан сийлаллин залан декъахой
Лелош йоцу лоьмарш йолу КъБА баскетболхой
Бинарш Оклендехь (Калифорни)
Белларш Сан-Хоакин гуонехь